বেগম রোকেয়া বিশ্ববিদ্যালয়, রংপুর
বেগম রোকেয়া বিশ্ববিদ্যালয়, রংপুর (বেরোবি) বাংলাদেশের রংপুরে অবস্থিত একটি সরকারি বিশ্ববিদ্যালয়। এটি "রংপুর কারমাইকেল বিশ্ববিদ্যালয় আইন, ২০০৬" মোতাবেক ২০ নভেম্বর ২০০৬ খ্রিষ্টাব্দে স্থাপিত হয়। বিশ্ববিদ্যালয়টি ২০০৮ সালের ১২ই অক্টোবর রংপুর বিশ্ববিদ্যালয় নামে যাত্রা শুরু করে। পরবর্তীতে ২০০৯ সালে বাঙালি নারী জাগরণের অগ্রদূত বেগম রোকেয়া সাখাওয়াত হোসেনের নামানুসারে বিশ্ববিদ্যালয়টির নাম “বেগম রোকেয়া বিশ্ববিদ্যালয়, রংপুর” নামকরণ করা হয়। বর্তমানে ২২টি বিভাগে প্রায় ৭০০০+ শিক্ষার্থী এখানে অধ্যয়ন করছে। এছাড়াও ৩০ জন শিক্ষার্থী ড. ওয়াজেদ রিসার্চ ইনস্টিটিউটে এমফিল-এ অধ্যয়ন করছে।